Source: http://docplayer.hu/1936940-B-e-k-o-l-c-e-telepulesrendezesi-terve.html
Timestamp: 2018-04-19 23:57:10
Document Index: 25325157

Matched Legal Cases: ['Bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'Bíróság ', 'bíróság ']

Bence Ede Bodnár
1 EGRI ÉPÍTÉSZ IRODA KFT Eger, Dobó utca 18. Tel.: 36/ Fax: 36/ Heves Megyei Bíróság mint Cégbíróság Cg B E K Ö L C E TELEPÜLÉSRENDEZÉSI TERVE A TELEPÜLÉSSZERKEZETI TERV LEÍRÁSA Bekölce Község Önkormányzat Képviselő-testületének 139/2006. (IX. 19.) számú határozata E g e r, szeptember hó
2 1 BEKÖLCE TELEPÜLÉSRENDEZÉSI TERVE A TELEPÜLÉSSZERKEZETI TERV LEÍRÁSA I. BEVEZETÉS Bekölce Község Önkormányzata megbízásából készül a település rendezési terve. E munka harmadik üteme a településszerkezeti terv, amely a jelenlegi állapotot feltáró vizsgálatok, a helyi lakosok, a képviselők javaslatai, az államigazgatási szervek előzetes állásfoglalása és a település fejlesztésével kapcsolatos főbb önkormányzati elhatározásokat megállapító fejlesztési koncepció alapján készült Balaton teljes igazgatási területére kiterjedően. A településszerkezeti terv meghatározza a település alakításának, védelmének lehetőségeit, fejlesztési irányait, területfelhasználását, továbbá a működéshez szükséges infrastruktúra elemeit. II. A TELEPÜLÉS JELENLEGI ÉS TÁVLATI SZEREPE Bekölce Heves megye északi részén fekvő település. A megyeszékhely Egertől 23 km-re található. A megyén belül Bélapátfalva kistérségéhez tartozik. A legfiatalabb várostól 12 km-re helyezkedik el. A 25. sz. főútról három irányból, Bélapátfalva, Egercsehi és Szentdomonkos felől is megközelíthető. Az utak minősége miatt átmenő forgalma nem jelentős. A Bükk hegységtől nyugatra, a Heves-Borsodi-dombság keleti szélén, változatos felszínű dombok által határolva, a Bekölce-patak völgyében fekszik a település. Az Országos területrendezési terv az országos ökológiai hálózat és az érzékeny természeti területek övezetébe sorolja a település csaknem teljes külterületét. A gyeppel fedett dombok természetközeli állapotot mutatnak. A külterület termőterületének 52%-a gyep, 35%-a erdő, 13%-a szántó. Éghajlata, talaj- és domborzati adottságai az állattartásnak és a takarmánynövény-termesztésnek kedveznek. A térségben nagy kiterjedésű kőszéntelepek találhatók. A község igazgatási területét borsodnádasdi, egercsehi, bekölcei bányatelkek érintik. Bányászatot jelenleg nem folytatnak. A község lakosainak megélhetését a közeli bánya és iparvárosok biztosították. Az ingázás továbbra is meghatározó lesz. A településen lévő sportistálló, üdülőház és erdei iskola a kistérség idegenforgalmi kínálatát színesítik.
3 2 III. NÉPESSÉG, FOGLALKOZTATÁS Bekölce lakónépessége 1870 és 1960 között több mint kétszeresére emelkedve elérte az 1137 főt. Azóta lélekszáma csökken, a évi népszámláláskor 808, 2004-ben 790 lakosa volt. A természetes fogyásból adódó csökkenés 1990-ig nem volt jelentős, a népességszámváltozást az elköltözések okozták és 2001 között a halálozás már háromszorosa volt a születéseknek. Ugyanakkor kedvező, hogy az elvándorlásnál több volt a faluba történő letelepedés. A korösszetétel kedvezőtlenebb, mint a megyei átlag. A lakosság egyharmada 60 év feletti. A következő évtizedben a lakosszám további csökkenése várható. A közép- és felsőfokú iskolát végzett lakosok aránya is kisebb, mint a megyei átlag. Az aktív keresők aránya szintén kisebb, a munkanélkülieké viszont magasabb a megyei átlagnál. Az iparban és a szolgáltatásban dolgozók száma csaknem azonos, a mezőgazdaságból 1 lakos él. Az aktív keresők kétharmada más településen talált munkalehetőséget. Az eljárók 69%-a az iparban, a helyben dolgozók 86%-a a szolgáltatásban dolgozik ben 85 főt foglalkoztattak Bekölcén, akik közül 74 volt helyi lakos. IV. IGAZGATÁSI ÉS BELTERÜLET Bekölce igazgatási területe 1377 ha. Az igazgatási terület északkeleten Balaton, keleten Mikófalva, délen Egercsehi, nyugaton Szúcs és Szentdomonkos, északon a Borsod-Abaúj- Zemplén megyei Borsodnádasd igazgatási területével határos. Az igazgatási terület észak-dél irányú kiterjedése 4 km, kelet-nyugati irányban kb. 5 km. Az igazgatási terület határa a településszerkezeti tervben nem változik. Bekölce belterülete az igazgatási terület súlypontjában, a Bekölce-patak völgyében fekszik. A belterület nagysága 103 ha. A településszerkezeti terv belterületbe javasolja vonni a sportpálya területét és egy lakótelek bővítési területet a Május 1. utca végén. V. TELEPÜLÉSSZERKEZET ÉS TERÜLETHASZNÁLAT Bekölce igazgatási területe a Bükk-hegységtől nyugatra, a Heves-Borsodi-dombság változatos felszínű vidékén fekszik. Tengerszint feletti magassága 457 és 292m közötti. A 450 m fölötti csúcsok a belterülettől délre és nyugatra találhatók.
4 3 Nyugati szélén ered a Bekölce-patak, melynek keleti irányú völgyében északról és délről több mellékág torkollik. Külterületén két mezőgazdasági major található. A községnek a szomszédos Balaton felé nincs közúti kapcsolata. A kistérségen belüli kapcsolatok javítására javasolja a terv a Bazsik-tetőt érintő külterületi út kiépítését. A település magja a Bekölce-patak mentén vezető főút és a Szilakszó-völgy találkozásánál alakult ki. Később a főút mentén és a mellékvölgyek irányába terjeszkedett. A község fejlődésének lehetőségeit elsősorban a domborzati adottságok határozzák meg. A község meghatározó szerkezeti eleme a közel 3 km hosszú főút. A falu nyugati és keleti végén a patak az út déli oldalának telekvégeinél, a középső szakaszon közvetlenül az út mellett folyik. A központban az út és a patak közkertet fog közre. A település másik leghosszabb utcája a Szilakszó-völgyébe nyúló Rákóczi utca, amelynek hosszabb szakasza csak a völgy felőli oldalon épülhetett be a domborzati adottságok miatt. A községközpont a Béke és a Rákóczi utca találkozásánál alakult ki. A Rákóczi utcában a polgármesteri hivatal, az orvosi rendelő, ABC, posta, takarékszövetkezet, az utóbbiak fölötti dombon a templom áll. A Béke utca déli oldalán az egykori urasági kastélyban alakították ki az óvodát és az iskolát. Mellette állt a művelődési ház a könyvtárral. Az épületek mögötti udvar a TSZ megszűnése óta üresen áll. A szerkezeti terv ezt a területet javasolja a még hiányzó intézmények elhelyezésére fenntartani. A telek déli, dombra felkúszó részén jóléti erdő kialakítását javasoljuk. Az alapfokú ellátást szolgáló intézmények lakótelken is elhelyezhetők. A lakóterületek fejlesztését a belterületi kertek beépítésével javasolja a terv. A községközpont közelében fekvő sportpálya a jelenlegi helyén fejleszthető. A településszerkezeti terv a település igazgatási területét építési szempontból beépítésre szánt és beépítésre nem szánt területekbe sorolja függetlenül attól, hogy azok igazgatási szempontból kül- vagy belterületbe tartoznak. 1. Beépítésre szánt területek a) lakóterület falusias lakóterület b) vegyes terület településközpont vegyes terület c) gazdasági terület kereskedelmi, szolgáltató terület d) különleges terület idegenforgalmi - üdülési, sportolási célú terület, temető 2. Beépítésre nem szánt területek a) közlekedési és közműterület b) zöldterület c) erdőterület d) mezőgazdasági terület e) vízgazdálkodási terület
5 4 VI. LAKÓTERÜLETEK A Központi Statisztikai Hivatal nyilvántartása szerint 2001-ben 366 lakás volt Bekölcén. A lakásállomány kétharmada 1960 előtt, 20%-a 1960 és 1970 között épült. A lakások több mint fele 80 m 2 -nél nagyobb és három vagy több szobás. 28 avult vagy romos állapotú, illetve 37 lakatlan épület van a községben. 100 lakott lakásra 221 fő jut. A településszerkezeti terv a meglévő üres telkek beépítését, az avult épületek fokozatos átépítését, a belterületi telkekből lakótelkek kialakulását javasolja. A feltárt területek a terv távlatán túl is lehetőséget nyújtanak lakásépítésre. Igény esetén és ütemezetten valósítható meg a fejlesztés a még hiányzó közművek egyidejű megépítésével. VII. INTÉZMÉNYEK, KÖZÖSSÉGI LÉTESÍTMÉNYEK Bekölce Önkormányzata csak részben tudja helyben biztosítani lakosai számára az alapfokú ellátást. Egyes feladatokat a Polgármesteri Hivatal a szomszéd településekkel közösen lát el. Magasabb szintű szolgáltatás a városokban vehető igénybe. Jelenlegi helyükön megmaradó megfelelő vagy felújítható intézmények Általános iskola és óvoda Béke u. 43. Művelődési ház és könyvtár Béke u. 41. Orvosi rendelő Rákóczi u. 1. Takarékszövetkezet Rákóczi u. 2. Posta Béke u. 70. Áruház Béke u. 72. Tűzoltószertár Béke u. Templom Rákóczi u. Imaház Béke u. 99. Sportöltöző Szabadság u. 142 hrsz. Intézmények fejlesztése, építése Községháza Idősek otthona, gondozási központ 50 férőhelyes intézmény létesítése. Ifjúsági klub A hiányzó, illetve a jelenlegi helyükön nem fejleszthető intézmények a volt TSZ központ területén helyezhetők el.
6 5 VIII. GAZDASÁGI TERÜLETEK Bekölce domborzati, talaj és éghajlati adottságai az állattenyésztésnek kedveznek. Két külterületi tanyán folyik állattartás. IX. KÜLÖNLEGES TERÜLETEK Különleges idegenforgalmi terület A belterület nyugati szélén található a Csapó sportistálló és üdülőház, ahol lovasoktatás folyik, lovastáborokat és túrákat szerveznek, versenyeket rendeznek. A rendelkezésre álló terület további fejlesztésekre is alkalmas. A Szabadság utcában erdei iskola és turistaszálló is található. Jelentős zöldfelületű különleges területek A sportpálya jelenlegi helyén fejleszthető, felújítható, a szerkezeti terv a telek belterületbe vonását javasolja. A temető területe megfelelő nagyságú, bővítést nem igényel. A sírhelyek és a sírkert kertépítészeti rendezése, a temető fásítása szükséges. X. MŰVI ÉRTÉKVÉDELEM Bekölcén országos védelem alatt álló épület nincs. Helyi védelem alatt áll: a római katolikus templom Helyi védelemre javasoljuk az óvoda és iskola épületét XI. ZÖLDTERÜLETEK Zöldterület A település egyetlen összefüggő közcélú zöldterületi egysége, a művelődési ház előtti közkert a területnagysága és a közút melletti fekvése miatt nem alkalmas közösségi célú zöldterületi funkciók betöltésére. A terület a távlatban is díszkertként funkcionálhat. A kiépítettségének javításával a díszítő értéke növelhető a kertnek. A kert meglévő értékes faegyedei helyi védelemre javasolhatók. A községben játszó - pihenő funkciójú közkert nincs, Kialakítását a Petőfi és Rákóczi utcák között és az iskola mögött javasoljuk. Utcafásítás, tájfásítás A település zöldfelületeinek összekapcsolásához, a települési zöldfelületi rendszer kialakításához a megfelelő szabályozási szélességgel rendelkező utcák fásítására, ill.
7 6 a felszíni vízelvezető rendszerhez tartozó árkok, patakok mentén a rendelkezésre álló területtől függően fasorok, zöldsávok telepítésére van szükség. Az utcák átépítésekor a közművek építésekor a felszíni vízelvezetés műveit, valamint a többi szükséges közművet is olyan műszaki megoldással kell kialakítani, elhelyezni, hogy elegendő hely maradjon az út menti zöldsáv kialakítására, illetve utcafásításra. A m szabályozási szélességű utcák már legalább egyoldali fásításra lehetőséget adnak. A 12 m-nél szélesebb utcákban, megfelelően helytakarékos közműelhelyezés esetén, a kétoldali fásítás is lehetséges. Az utcafásítást egy-egy útszakaszon egységesen kell megvalósítani. Rendezett, vonzó utcaképet csak úgy lehet kialakítani, ha a fásítás egy adott útszakaszon egy fafajból, együtt iskolázott növényanyagból történik. Az utcák jelenlegi szabályozási szélessége mellett utcafásításra alkalmas a Béke utca és a Szabadság utca. XII. TÁJHASZNÁLAT Bekölce Heves megye északi határa mentén, az Ózd-Egercsehi medencében található település. A változatos domborzat miatt sok kisebb oldalági völgy vizét levezető ér csatlakozik a falu fő vízgyűjtőjének tekinthető Bekölce-patakba. Erdőterületek A községben összefüggő erdőterületek találhatók a belterületet északi, nyugati és déli irányban karéjozó magasabb fekvésű részeken, valamint a belterület észak-déli tengelyétől keletre, szórványosan, kisebb-nagyobb foltokban. A település erdősültsége messze az országos átlag feletti, 32%. A meglévő erdők megőrzése tájszerkezeti, ökológiai, természet- és környezetvédelmi okokból egyaránt indokolt. A tervjavaslat szerint a távlatban az erdőterületek nagysága csak kis mértékben növekszik. A nagy kiterjedésű, összefüggő erdőterületek gazdasági célú erdőövezetbe tartoznak. A természeti területnek minősülő gyepterülettel körülvett kisebb erdőfoltokat elsősorban védelmi célú. A település É-i, ÉNy-i részén, a beépített terület észak felé nyitott patkó alakú karéjában, a lovasklubhoz is kapcsolódó erdőterületeket célszerű lenne jóléti erdőként fejleszteni. A turisztikai kínálat ezzel növelhető, színesíthető volna. A jóléti funkció érdekében ezeket az erdőket a cserfa és az erdei fenyő állomány mellett újabb fafajokkal szükséges gazdagítani. Jóléti erdőövezetbe sorolja a szerkezeti terv a településközponthoz délről csatlakozó beerdősült területet. Mezőgazdasági területek A település külterületének nagy része közepes és gyenge termőhelyi adottságú, mezőgazdasági hasznosítású gyep-, illetve szántóterület. A mezőgazdasági területek művelése nagyüzemi jellegű, a gyepterületeket természetszerű gyepgazdálkodással, legeltetéses állattartással hasznosítják. Az érzékeny természeti területekre vonatkozó szabályokról szóló 2/2002. (I.23.) KöM- FVM rendelet besorolása szerint Bekölce teljes közigazgatási területe az Érzékeny
8 7 Természeti Területek (ÉTT) övezetébe tartozik. A természeti (ökológiai) szempontból érzékeny mezőgazdasági területeken a természetkímélő gazdálkodási módok megőrzése, fenntartása fontos gazdálkodási, értékvédelmi feladat. A természetkímélő gazdálkodás a kijelölt területeken támogatással ösztönzött, önként vállalt korlátozásokkal biztosítja az élőhelyek védelmét, a biológiai sokféleség, a tájképi és kultúrtörténeti értékek összehangolt megőrzését. Az értékvédelem érdekében az építésszabályozás szempontjából - a művelési ágtól függetlenül célszerű a művelt területek építhetőségét a külterjes, kímélő gazdálkodáshoz szükséges nagy telek, illetve birtokméret meglétéhez kötni. A külterületi mezőgazdasági területek szántó művelésű ágú részét, a településszerkezeti terv általános mezőgazdasági területként határozza meg. A külterületi mezőgazdasági területek természeti területként is nyilvántartott gyep művelésű ágú részét, a településszerkezeti terv a természetszerű gyepgazdálkodás általános mezőgazdasági területeként határozza meg. Vízgazdálkodási területek A település domborzata változatos, így vízfolyásokban gazdag terület. A község területén ered az Bekölce-patak és néhány kisebb vízfolyás. A település belterületétől északra található a Bekölce-patak forrásvidéke. A község a történelmi időkben a patakvölgybe települt. A település területén a felszíni vízelvezetés még nincs megoldva. A belterület körüli övárok rendszert még nem alakították ki. A patakmedrek természetvédelmi szempontból értékes, természetközeli állapotot mutatnak, amelyre a mederrendezés során figyelemmel kell lenni. A mederrendezésnél a természetközeli vízi-, vízparti növényzet, az értékes vizes élőhelyek megőrzéséről kiemelt figyelemmel kell gondoskodni. Különleges területek - bányaműveléssel érintett területek A község területén működő külszíni bánya nem található. A 060 hrsz-ú korábban homokkitermeléssel érintett területen tájrendezési rekultivációs rendezést lehetne megvalósítani. A Bányakapitányság nyilvántartása szerint a község közigazgatási területén korábban működő, de ma már megszűnt bányák, valamint megkutatott ipari készlettel rendelkező barnaszén lelőhelyek találhatók. A mélyművelésű bányászat következtében egyes területek az alábányászottság következtében felszínmozgásos területekké váltak. A Geológiai Szolgálat nyilvántartása szerint kisebb csúszásveszélyes területek is találhatók a területen, amelyek építéssel, felszíni vízelvezetéssel, tereprendezéssel csak a talajrétegek és a terepfelszín stabilitását biztosító műszaki védelem mellett bolygathatók. Védelmüket leginkább a kiegyensúlyozott vízháztartás és az állandó növényborítás biztosításával lehet elérni. Ezeken a területeken minden esetben talajmechanikai, állékonysági vizsgálatokat kell előzetesen végezni, figyelemmel kell lenni az alábányászottság mértékétől függően meghatározható építési korlátozásokra.
9 8 XIII. TÁJ- ÉS TERMÉSZETVÉDELEM Bekölce község területén országos jelentőségű védett természeti értékek az ex lege védett források. A 2/2002.(I.23.) KöM-FVM együttes rendelet 2. számú mellékletében foglaltak alapján Bekölce község közigazgatási területe a Heves-Borsodi dombság kiemelten fontos Érzékeny Természeti Területek (ÉTT) térsége által érintett. Az évi LIII. tv a alapján a Bekölce község területén meghatározott természeti területek és az OTrT-ben meghatározott Nemzeti Ökológiai Hálózat területei, valamint az Érzékeny Természeti Területek lefedik egymást. Az ökológiai hálózat területén csak olyan övezet jelölhető ki, vagyis olyan területhasználat a megengedhető, amely az ökológiai hálózat természetes és természetközeli élőhelyeit és azok kapcsolatait nem károsítja. A község területén eredő Bekölce-patak és még néhány Bekölce területén eredő kisebb vízfolyás természeti értékekben, élőhelyekben gazdag. Ökológiai szerepük (zöldfolyosók, védett fajok élő-, búvó- és táplálkozóhelyei, közlekedési útvonalai) kimagaslóan fontos. A természeti területeken, az Ökológiai Hálózat területein és az Érzékeny Természeti Területeken, amelyek jórészt egymást átfedő területek építéssel járó fejlesztés nem kívánatos. A település helyi védelemre javasolt természeti értékei: A művelődési ház és az iskola előtti közkert értékes, idős fái. XIV. KÖRNYEZETVÉDELEM A légszennyezettségi agglomerációk és zónák kijelöléséről szóló 4/2002. (X. 7.) KvVM rendelet meghatározása szerint Bekölce község területe a 10. számú légszennyezettségi zónába tartozik. A település területén ipari jellegű, vagy 120 kw feletti teljesítményű fűtőberendezés mint légszennyező forrás nincs. A belterülettől kb. 700 m távolságra a Kallakupusztai telepet nagylétszámú állattartásra hasznosítják. A telepet a Szabadság utcán közelítik meg. A szezonálisan egy-két hétig tartó szalmabeszállítás időnként lakossági panaszt okoz. A belterülettől délre, az erdő szélén lévő tanya erdészlak és egyben db báránytartásra hasznosított terület. Nagyállatot, lovat tartanak a Csapó sportistálló és üdülőház területén. A sportcélú lótartás rendezett körülmények között folyik, zavaró környezeti hatása nincs.
10 9 A legeltetéses juh- és szarvasmarha-tartás megmaradása a község területén környezet- és természetvédelmi érdekből is fontos. A település területén bejelentés-kötelezett, pontszerű légszennyezés nincs. Fűtési idényben megnő a környezeti levegő szilárdanyag- és CO 2 -szennyezése. A gázhálózat kiépítése óta a település hőenergia-ellátásában egyre növekvő szerephez jut a gázellátás. A belterületi utcák kismértékű forgalma csak időszakosan és lokálisan okoz porszennyezést. A környezeti levegő minőségének javítása többféle módon lehetséges. Csökkenteni kell a levegőbe kerülő légszennyező anyagok mennyiségét, illetve lokalizálni kell a szennyeződést. Az állattartó telepek körül a belterülethez közeli határuk és a belterület között védelmi célú erdőt, erdősávokat kell kialakítani. Az állattartást át kell telepíteni a telep belterülettől távolabb lévő külterületi részekre. A védendő funkciójú létesítmények, épületek és az állattartó telepek légszennyező létesítményei között biztosítani kell a távlatban a legalább 500 m védőtávolságot. Ugyanakkor segíteni kell az állattartás megmaradását is. A környezeti levegő minősége, kondíciója a növényzettel fedett területek növelésével, fásítással javítható. Az utcafásítási javaslat megvalósítása többek között ezért kívánatos. A gázalapú energiafelhasználás elterjedése az emitált légszennyezőanyag összetételét kedvezően változtatja meg. Az utcák pormentes szilárd burkolattal történő korszerűsítése és a szilárd burkolatú utcák tisztántartása csökkenti a lakóutcákban a gépjármű-közlekedés hatására kialakuló felporzást, a lakókörnyezet porszennyezését. Felszíni- és felszín alatti vizek védelme, talajvédelem Bekölce területe a jelenleg hatályos Felszín alatti vizek állapota szempontjából érzékeny területen lévő települések besorolására szóló 7/2005. (III. 01.) KvVM rendelet értelmében érzékeny, ahol a besorolásnak megfelelő szennyezettségi határértékek betartásáról gondoskodni kell. A terület vízgyűjtője a Bekölce-patak, melynek vízminősége II. osztályú. A település belterületének vezetékes ivóvízellátása 1986 óta megoldott. A háztartások ivóvízellátása vezetékes rendszeren történik. A szennyvízhálózat 2001-ben teljes körűen kiépült. A lakásszámhoz viszonyítva a rákötött háztartások aránya még alacsony. Bekölce-Mikófalva-Balaton-Bükkszentmárton községek szennyvizeit a Mónosbéli szennyvízelvezető rendszer vezeti a Mónosbéli szennyvíztisztító telepre, amely 650 m 3 /d szennyvízmennyiségre méretezett. A tisztított szennyvíz befogadója az Eger-patak.
11 10 A keletkező szennyvizek környezetkímélő ártalmatlanítása, a teljes körű szennyvízcsatornahálózaton a rákötések arányának a növelése, valamint a korrekt felszíni vízelvezetés megoldása alapvető közműfejlesztési és egyben környezetvédelmi feladat a település számára. A szennyvíz-csatornaközműre történő rákötések után az egyedi szennyvízgyűjtőket, szikkasztókat fel kell számolni. A tervezett fejlesztéseket a szennyvízcsatorna- hálózatra történő rákötés kiépítése mellett lehet megvalósítani. A település csatornaközművel ellátatlan külterületén az állattartással is foglalkozó gazdasági területeken, a külterületi tanyáknál keletkező szennyvizek kezelése - az érintett hatóságok véleményétől függően akár egyedi kisberendezéssel is történhet, amennyiben megfelelő garancia van a tisztított víz minőségére és a technológiai előírások betartására. A település belterülete körül ki kell építeni azt az övárok rendszert. Az erősen lejtős terepű területeken a talajerózió ellen védekezni kell. A felszíni vízelvezető rendszer elemeit teljes körűen ki kell építeni és jó karbantartásukról gondoskodni kell. Az erős lejtésű külterületi földeken a erdők fenntartása, az erdősítés és a gyepgazdálkodás ajánlott. A korrekt felszíni vízelvezetés megoldásával és a körültekintő terepmunkálatokkal csökkenteni lehet a felszínmozgás veszélyét. A község területén lévő mezőgazdasági területek Érzékeny Természeti Területnek minősülnek, a talajminősége általában közepes és gyenge, így a más célú hasznosításuk alapvetően a természetvédelem érdekei miatt nem kívánatos. A település területére áthatnak a borsodnádasdi mélyfelszíni bányászat bányatelkei. A vízfolyások, kiemelve az Bekölce-patak természetközeli állapotú mederszakaszainak rendezését az értékes vizes élőhelyeket megkímélő mérnökbiológiai módszerekkel szabad megvalósítani. Zaj- és rezgésvédelem A település környezetvédelmi feladatai közül a zajvédelem szempontjából irányadónak a módosított 12/1983. (V.12.) MT rendelet 4. (1) bekezdésében foglaltakat kell tekinteni. A zaj- és rezgésvédelem rendezéssel és építéssel kapcsolatos előírásait a zaj- és rezgésvédelemről szóló 8/2002. (III. 22.) KöM-EüM együttes rendelet szabályozza. A rendelet szerint a zajvédelmi területi besorolás a jellemző területhasználat függvénye. A közlekedési eredetű zaj- és rezgésterhelés ellen védendő laza beépítésű falusias lakóterületek és vegyes területek megengedett zajterhelési határértékei a vonatkozó jogszabály szerint lakóutcában 50/40 db nappal/éjjel értékek, átmenő forgalom nélküli kiszolgáló út mellett 55/45 db nappal/éjjel értékek, gyűjtőút, bekötőút mellett 60/50 db nappal/éjjel értékek. A település belterületén áthaladó országos közutak, a sz. Bekölcei bekötő út és a 2510 sz. Egercsehi-Mikófalva ök. út forgalma kicsi, így ritkán okoz határérték feletti zajterhelést. Az üzemi eredetű zaj- és rezgésterhelés ellen védendő laza beépítésű falusias lakóterületek és vegyes területek megengedett zajterhelési határértékei a vonatkozó jogszabály szerint
12 11 50/40 db nappal/éjjel értékek. Üzemi eredetű zajterhelésre tett lakossági panasz a település területén nem volt. A település lakóterületén, vagy annak közelében üzemi zajforrásnak nincs környezetzavaró hatása. Hulladékgazdálkodás A távlatban az országos, illetve az arra épülő megyei hulladékgazdálkodási koncepció célkitűzéseinek megfelelően törekedni kell a lerakással ártalmatlanítható hulladék mennyiségének a csökkentésére, ennek szellemében a szelektív hulladékgyűjtés helyben szükséges feltételeinek a megteremtésére. A szelektív hulladékgyűjtés megvalósulásával nyílik lehetőség az újrahasznosításra és környezetkímélő ártalmatlanításra. Fontos feladata a tudatos környezetgazdálkodásnak, hogy a lakóterületeken keletkező szerves háztartási hulladék, illetve a lakó- és egyéb létesítményekben keletkező a kerti-, mezőgazdasági zöldhulladék az egyéb kommunális hulladéktól elkülönítve, újrahasznosításra alkalmas komposztálható szerves anyagként legyen kezelve. A háztartásokban keletkező, különleges bánásmódot igénylő, veszélyes hulladékok (pl. festékes, olajos flakonok, száraz elemek, akkumulátorok, nehézfémtartalmú elektronikus eszközök) gyűjtése a városban kialakított, illetve kialakításra kerülő lakossági hulladékudvarok telephelyén történhet. A termelő-szolgáltató tevékenységek során, a telephelyeken keletkező veszélyes hulladékokról a hatályos jogszabályok szerinti részletes nyilvántartást kell vezetni, és előírásoknak megfelelően kell átmenetileg tárolni, hasznosítani vagy a szállításra, ártalmatlanításra engedéllyel rendelkező vállalkozás képviselőjének átadni. XV. KÖZLEKEDÉS Bekölce a sz. Egercsehi - Mikófalva összekötő úton, valamint a sz. Bekölcei bekötőúton keresztül kapcsolódik a 25. számú főúthoz. A megye határa mentén fekvő települések a szomszédos Balaton községgel nincs közúti kapcsolata. A településszerkezeti terv javasolja a Mikófalva felé vezető útról nyíló, a Bazsik tetőn átvezető mezőgazdasági út kiépítését. Jelentősebb külterületi út vezet a Kallaku-pusztai majorhoz, valamint Borsodnádasd felé a völgyön keresztül. Az állami utak kül- és belterületi szakaszai és felújításra szorulnak. A rendelkezésre álló ún. szabályozási szélesség alkalmas a forgalom elvezetésére és a közművek elhelyezésére. A kiszolgáló utak útburkolata rossz állapotú, a községben még földút is van. Az utak felújításáról - a tervezett új lakótelkek előtt is - hiányzó burkolatok kiépítéséről gondoskodni kell. A keskeny utcákban, ahol nincs lehetőség járda építésére, továbbra is a vegyes forgalom marad. Az intézményekhez szükséges parkolók közterületen alakíthatók ki, minden más esetben a gépjárművek elhelyezését saját telken belül kell megoldani. A községet vasútvonal nem érinti. A tömegközlekedést az Agria Volán járatai biztosítják. Eger felé Egercsehin keresztül jó a kapcsolat. A kistérség központja, Bélapátfalva város felé célszerű lenne egy kistérségen belüli körjárat bevezetése. Az autóbuszmegállóhelyeket és várókat meg kell építeni.
13 12 XVI. KÖZMŰVEK Vízellátás A település a Bélapátfalva kistérségi vízellátó rendszerhez csatlakozik. A Bélapátfalva, Mikófalva, Bekölce, Egercsehi távvezetéket és a községi vízhálózatot az ÉRV üzemelteti. A vízművön tisztítási technológia nincs. A fejlesztésekhez szükséges tervezett vízigény min. 9 - max. 38 m 3 /d. Ez a növekmény műszaki fejlesztést nem igényel. A vízhálózat a település minden utcájában kiépült. Hálózati vízvezetékkel történő ivóvízellátottság 70%-os. A tervezett bővítés kb. 1 km. A hálózatot ki kell egészíteni az Országos Tűzvédelmi Szabályzatban előírt tűzcsap mennyiségével. Gondoskodni kell a hálózat olyan szintű rekonstrukciójáról, ahol az Országos Tűzvédelmi Szabályzat szerinti tűzoltóvíz mennyiséget biztosítani lehet. Szennyvíz Bekölce szennyvízhálózata a Mónosbéli kistérségi rendszerre csatlakozik. A hálózatot és a telepet az ÉRV üzemelteti. A rácsatlakozási arány 53%-os. A szennyvíztelep kapacitás megfelelő, a települések tervezett bővítését fogadni tudja. A fejlesztési területeken a hiányzó szennyvízhálózatot a ivóvízhálózattal egyidejűleg kell megépíteni. A szennyvízbekötéseket szorgalmazni kell, új épület használatbavételéhez a közműcsatlakozásokat feltételként kell megadni, egyedi tisztítást és tárolást nem lehet engedélyezni. A szennyvízelvezető és tisztító rendszer csak kommunális szennyvíz elvezetésére alkalmas. Ipari szennyvizek elő-tisztítását a létesítményeknél kell megtervezni. Felszíni vízelvezetés A település közigazgatási területén eredő Bekölce-patak mintegy 3 km hosszban folyik végig a településen. Belterületen csatlakozik bele a Rákóczi utcai nagy árok. A településnek vízrendezési terve nincs, övárkok nem épültek. A belterület felszíni vízelvezetése jellemzően nyílt árkos. A teljes belterületre kiterjedő egységes vízelvezetési, vízrendezési terv készítendő. Gázellátás A település gázellátása megoldott. A lakások 64%-a csatlakozott a gázvezetékre. A gázhálózat alkalmas a további igények kielégítésére. A lakások 35%-a palackos gázt használ. Hírközlés Bekölce az országos távbeszélő hálózati struktúrában az Egri primer körzethez tartozik. A település távbeszélő ellátását digitális berendezés biztosítja. A jelentkező újabb igényeket a Matáv ki tudja elégíteni.
EGRI ÉPÍTÉSZ IRODA KFT. 3300 Eger, Dobó utca 18. Tel.: 36/511-570 Fax: 36/411-890 Heves Megyei Bíróság mint Cégbíróság Cg. 10-09-021606 E-mail: egriepir@egriepir.hu EGERCSEHI TELEPÜLÉSRENDEZÉSI TERVE TELEPÜLÉSSZERKEZETI
EGRI ÉPÍTÉSZ IRODA KFT. 3300 Eger, Dobó utca 18. Tel.: 36/511-570 Fax: 36/411-890 Heves Megyei Bíróság mint Cégbíróság Cg. 10-09-021606 E-mail: egriepir@egriepir.hu EGERCSEHI TELEPÜLÉSRENDEZÉSI TERVE ALÁTÁMASZTÓ
HERÉD TELEPÜLÉSRENDEZÉSI TERVE
EGRI ÉPÍTÉSZ IRODA 3300 Eger, Dobó utca 18. Tel.: 36/511-570 Fax: 36/411-890 Heves Megyei Bíróság mint Cégbíróság Cg. 10-09-021606 E-mail: egriepir@enternet.hu HERÉD TELEPÜLÉSRENDEZÉSI TERVE A TELEPÜLÉSSZERKEZETI